《论俗十二首》
宋代·刘子翚

何州无战争，闽粤祸未销。
或言杀子因，厉气由此招。
蛮陬地瘠狭，世业患不饶。
生女奁分赀，生男野分苗。
往往衣冠门，继嗣无双髫。
前知饮啄定，妄以人力侥。
三纲既自绝，余泽岂更遥。
王化久淘漉，刑章亦昭昭。
那无舐犊慈，恩勤愧鸱鸮。
冤报且勿论，兹义古所标。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。